AĠENDA

It-Tnejn, 19 ta' Novembru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm-il familja f'Wied il-Għajn irċeviet enerġija elettrika b'xejn mill-enerġija ġġenerata mill-impjant ta' Sant'Antnin, mill-2013 sal-lum, maqsuma sena b'sena?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid kemm-il familja f'Wied il-Għajn irċeviet enerġija elettrika b'xejn mill-enerġija ġġenerata mill-impjant ta' Sant'Antnin mill-2013 sal-lum, maqsuma sena b'sena?

L-ONOR.

JASON AZZOPARDI staqsa lill-

Ministru għall-Finanzi

Jista' l-Ministru jgħid kemm-il stedina rċieva, mill-2013, biex jattendi festini u/jew riċevimenti ta' anniversarji ta' żwieġ, jew ta' żwieġ, mingħand sidien azzjonisti jew diretturi ta' istituzzjonijiet finanzjarji regolati mill-Awtorità ta' Malta għas-Servizzi Finanzjarji (MFSA), u liema minnhom attenda?

L-ONOR.

JASON AZZOPARDI staqsa lill-

Jista' l-Prim Ministru jgħid x'kien l-interess tiegħu u taċ-Chief of Staff tiegħu meta Identity Malta irrakkomandat regolarment biex dawk li japplikaw biex jixtru ċ-ċittadinanza taħt l-IIP jużaw is-servizzi tal-bank, li d-dettalji dwaru qed jingħataw separatament?

L-ONOR.

JASON AZZOPARDI staqsa lill-

Peress li l-Prim Ministru, waqt li kien l-Awstralja f'Marzu/April qal fuq SBS Radio li l-Gvern irid li l-Maltin fl-Awstralja jkollhom ukoll id-dritt tal-vot u li jkunu jistgħu jivvutaw fl-ambaxxata jew bil-posta, jista' l-Prim Ministru jgħid kif beħsiebu jwettaq dan u sa meta?

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid x'passi kriminali ġew ordnati mill-Avukat Ġenerali wara s-sentenza tal-Qorti mill-Imħallef Felice li ftit jiem ilu ddikjarat null u illegali l-esproprji fl-iskandlu ta' Strada Żekka?

L-ONOR.

KAROL AQUILINA staqsa lill-

Ministru għall-Finanzi

Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, kemm-il Bord ta' Inkjesta ġie maħtur minnu bħala Ministru skont dak li jipprovdi l-Att dwar l-Inkjesti (Kap. 273 tal-Liġijiet ta' Malta)?

Jista' l-Ministru jpoġġi fuq il-Mejda tal-Kamra lista tal-imsemmija Bordijiet ta' Inkjesta li ġew maħtura minnu u għal kull wieħed minnhom jindika s-suġġett u l-għan tal-inkjesta, it-termini tal-ħatra tal-inkjesta, l-isem, il-kunjom u l-kariga u/jew professjoni tal-persuni li ġew maħtura bħala Chairman u/jew Membri tal-Bord, id-data ta' meta ġie/ġew maħtur/a ċ-Chairman u l-Membri tal-Bord u d-data ta' meta ġie ppreżentat ir-rapport finali?

L-ONOR.

KAROL AQUILINA staqsa lill-

Ministru għat-Turiżmu

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

L-ONOR.

KAROL AQUILINA staqsa lill-

L-ONOR.

KAROL AQUILINA staqsa lill-

L-ONOR.

KAROL AQUILINA staqsa lill-

Ministru għall-Affarijiet Barranin u Promozzjoni tal-Kummerċ

L-ONOR.

TONI BEZZINA staqsa lill-

Jista' l-Ministru jgħid jekk dawk il-gwardjani li issa ġew impjegati mal-LESA, jgħoddilhomx bħala servizz iż-żmien li damu jaħdmu mal-privat?

Jekk fin-negattiv, jista' jikkunsidra li l-perjodu li dawn il-Gwardjani damu jaħdmu mal-privat jingħaddilhom bħala servizz daqslikieku kienu jaħdmu mal-Gvern?

L-ONOR.

TONI BEZZINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk il-kumpanija li d-dettalji dwarha qed jingħataw separatament kenitx involuta fit-tfassil tal-ispecifications għal Call for Tenders li sar minn Transport Malta bl-isem ta' Tender for the Supply and delivery of CISCO wifi Access Points at Transport Malta New Offices (TM 072/2017) u fl-istess ħin tefgħetx l-offerta għall-istess Call for Tenders?

Jista' jgħid ukoll jekk jafx b'każijiet oħra fi Transport Malta fejn min ikun involut fit-tfassil tal-ispecifications ta' tenders sussegwentement jitħalla wkoll jagħmel offerta għall-istess tender?

L-ONOR.

TONI BEZZINA staqsa lill-

Jista' l-Ministru jgħid għaliex Vjal ix-Xarolla fiż-Żurrieq flimkien ma' Triq il-Kuċċard, Ħal Safi suppost ilhom lesti aktar minn sitt xhur, ix-xogħol fuq Vjal ix-Xarolla speċjalment fejn tgħaqqad ma' Blue Grotto Avenue u ma' Triq il-Belt Valletta għadu mhux lest u x-xogħol fi Triq il-Kuċċard għadu lanqas biss beda tant li mill-2013 sal-lum għadu ma sar l-ebda progress fuq din it-triq?

Jista' jgħid x'kienet r-raġuni li mar jiftaħ Vjal ix-Xarolla fiż-Żurrieq meta fil-fatt ix-xogħol għadu mhux lest?

L-ONOR.

TONI BEZZINA staqsa lill-

Jista' l-Ministru jgħid x'testijiet saru fuq it-toroq li ser isir ix-xogħol fihom qabel inħareġ it-Tender for the Construction and Resurfacing of Residential Roads (Ref.

IM 004/18) biex jiġi stabbilit l-intervent li se ssir f'kull triq?

Jista' jgħid x'jiddetermina l-ħxuna ta' tarmak li se tingħata f'kull triq, kif se ssir l-istruttura tat-triq taħt il-livell tat-tarmak, eċċ.?

L-ONOR.

TONI BEZZINA staqsa lill-

Jista' l-Ministru jgħid skont liema standards u speċifikazzjonijiet se jsir ix-xogħol ta' toroq li se ssir permezz tat-Tender for the Construction and Resurfacing of Residential Roads (Ref.

L-ONOR.

TONI BEZZINA staqsa lill-

IM 004/18) inqasmet f'ħames lottijiet, jista' l-Ministru jgħid x'inhi li jiddetermina x'toroq jidħlu taħt kull lott?

Jekk l-Aġenzija Infrastruttura Malta se tesiġi li x-xogħol fuq il-5 lottijiet jibda fl-istess ħin, ma jaħsibx il-Ministru li peress li f'lottijiet differenti hemm toroq tal-istess lokalità, se nispiċċaw f'sitwazzjoni li f'lokalità jkun hemm numru ta' toroq, li wħud minnhom huma toroq distributorji, fejn ikun għaddej ix-xogħol fuqhom fl-istess ħin u allura tista' tinħoloq konġestjoni sħiħa ta' traffiku?

L-ONOR.

Ministru għall-Edukazzjoni u Xogħol

Jista' l-Ministru jinforma lill-Kamra kemm hemm żgħażagħ li qed jiġu kklassifikati bħala NEET (Not in Education, Employment or Training)?

Jista' jindika s-sess tagħhom?

L-ONOR.

Jista' l-Ministru jinforma lill-Kamra jekk l-Għassa tal-Pulizija l-antika ġewwa Wied il-Għajn għadhiex f'idejn il-Korp inkella għaddietx lura f'idejn il-Lands Department?

L-ONOR.

Ministru għall-Ġustizzja, Kultura u Gvern Lokali

Jista' l-Ministru jinforma lill-Kamra kemm kien hemm viżitaturi li ħallsu fil-Mużew Nazzjonali tal-Arti l-Belt fis-sena 2017 u sa issa fl-2018?

L-ONOR.

Jista' l-Ministru jinforma lill-Kamra kemm kien hemm viżitaturi li ħallsu fil-Mużew tal-Arkeoloġija tal-Arti l-Belt fis-sena 2017 u sa issa fl-2018?

L-ONOR.

Ministru għall-Edukazzjoni u Xogħol

Jista' l-Ministru jinforma lill-Kamra għal-liema laqgħat barra minn pajjiżna u fl-Unjoni Ewropea huwa previst li ser jattendi fl-ewwel sitt xhur li tibda l-presidenza l-ġdida s-sena li ġejja?

L-ONOR.

L-ONOR.

CHRIS SAID staqsa lill-

B'referenza għat-tweġiba tal-mistoqsija parlamentari 6667, filwaqt li ssir referenza għall-artikolu 3 tal-Kap.

545 li jipprovdi li "ir-Regolatur għas-Servizzi tal-Enerġija u l-Ilma (REWS) li jkun magħmul minn President u mhux inqas minn erbgħa u mhux iktar minn sitt membri oħra", jista' l-Prim Ministru jgħid, fid-dawl ta' dak li jingħad fl-imsemmi artikolu jekk ir-referenza għar-Regolatur fit-Tieni Taqsima tal-Ħames Skeda tal-Kap 497, tapplikax biss għall-President tar-Regolatur imsemmi jew inkella wkoll għall-membri l-oħra tar-Regolatur?

Jekk tapplika biss għall-President, għalfejn tapplika għalih biss?

L-ONOR.

CHRIS SAID staqsa lill-

Jista' l-Ministru jgħid fid-dawl tal-proposti għall-emendi fl-Att dwar il-Kompetizzjoni u diversi liġijiet oħra, skont kif pubblikati f'Awwissu 2018, jekk ġiex ikkonsidrat ukoll l-impatt tas-sentenza tal-Qorti Kostituzzjonali tat-3 ta' Mejju 2016 fil-każ tal-Federation of Estate Agents kontra d-Direttur Ġeneral (Kompetizzjoni) et fuq il-poteri ta' awtoritajiet pubbliċi oħra li dawn jimponu multi jew sanzjonijiet oħra, u jekk iva x'passi qed jiġu kkonsidrati f'dan ir-rigward?

L-ONOR.

CHRIS SAID staqsa lill-

Jista' l-Ministru jgħid jekk hux se jittieħdu xi passi fid-dawl tas-sentenza tal-Prim Awla tal-Qorti Ċivili fl-ismijiet Falzon Group Holdings Limited et versus Direttur Ġenerali (Kompetizzjoni) et mogħtija fit-8 ta' Novembru 2018, b'mod partikolari biex fl-intervall sakemm isir il-bdil meħtieġ fil-liġi, id-Direttur Ġenerali (Kompetizzjoni) ikun f'qagħda li jista' effettivament jaqdi l-funzjonijiet tiegħu?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 7666 u tgħid kemm qed jitħallsu għal kull siegħa l-ħaddiema fil-grad ta' Seaman u li huma impjegati direttament mal-Gozo Channel?

Tista' tgħid ukoll kemm qed jitħallas il-kuntrattur għal kull siegħa ta' ħaddiem fil-grad ta' Seaman li jipprovdi lil Gozo Channel u kemm fil-fatt minn dan l-ammont jispiċċa għand il-ħaddiem li jaħdem mal-kuntrattur u li iżda joffri servizz lil Gozo Channel?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 7665 u tgħid kemm qed jitħallsu għal kull siegħa l-ħaddiema fil-grad ta' Cabin Attendant u li huma impjegati direttament mal-Gozo Channel?

Tista' tgħid ukoll kemm qed jitħallas il-kuntrattur għal kull siegħa ta' ħaddiem fil-grad ta' Cabin Attendant li jipprovdi lil Gozo Channel u kemm fil-fatt minn dan l-ammont jispiċċa għand il-ħaddiem li jaħdem mal-kuntrattur u li iżda joffri servizz lil Gozo Channel?

L-ONOR.

CHRIS SAID staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid jekk hux ippjanat li tingħata t-tieni kisja ta' tarmak fi Triq Franġisk Portelli ġewwa l-Għarb, Għawdex sal-aħħar tas-sena 2018 u jekk le meta hu ppjanat li tingħata t-tieni kisja ta' din it-triq peress li x-xogħol fuq din it-triq ġejt infurmat f'risposta għall-mistoqsija parlamentari oħra li qed issir mill-Korporazzjoni għas-Servizzi tal-Ilma?

L-ONOR.

RYAN CALLUS staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid kemm kien hemm applikazzjonijiet mal-Awtorità tal-Ippjanar għal rinnovament ta' djar fl-Isla f'dawn l-aħħar ħames snin bejn is-sena 2014 u l-2018 sal-jum li fiha tiġi mwieġba din il-mistoqsija parlamentari u kemm minn dawn ġew approvati?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jikkonferma huwiex minnu li l-istudenti tal-iSkola Sekondarja tar-Rabat Għawdex għadhom mingħajr għalliem tal-Malti?

Kemm ilhom mingħajr għalliem?

L-ONOR.

SIMON BUSUTTIL staqsa lill-

Jista' l-Ministru jwieġeb il-mistoqsija parlamentari 7109 u ċjoè: Jista' l-Ministru jgħid hux minnu li l-Ħadd, 9 ta' Settembru 2018, bejn is-sitta u t-tmienja u nofs ta' filgħaxija, is-sistema tat-telefon fir-Residenza San Vinċenz de Paul kienet totalment mhux qed tiffunzjona, bil-konsegwenza li ma setgħux jidħlu telefonati għand it-telephone operators u dan wassal biex, fost oħrajn, ma kienx possibbli li jissejjaħ it-tabib fil-każi fejn pazjenti kellhom bżonnu u għalhekk lis-staff tas-swali kellhom imorru jfittxu huma lit-tabib?

Jekk dan huwa l-każ, x'kien li wassal għal dan it-tul kollu ta' ħin mingħajr servizz daqstant essenzjali f'post bħar-Residenza San Vinċenz de Paul li barra li jservi ta' sptar iservi wkoll ta' residenza?

Kien hemm xi ħadd responsabbli on duty matul dak il-ħin, biex jieħu ħsieb dan l-inċident ta' din ix-xorta ġewwa r-Residenza?

X'kienet ir-raġuni għal dan in-nuqqas totali ta' ffunzjonar tas-sistema tat-telefon?

Barra minn hekk, kien tul ta' ħin raġonevoli dak ta' sagħtejn u nofs biex is-sistema terġa' tiġi lura għan-normal?

L-ONOR.

RYAN CALLUS staqsa lill-

Jista' l-Ministru jgħid kemm-il darba t-tanker tal-gass f'Delimara ġie mimli mill-ġdid minn mindu bdiet taħdem il-power station tal-Electrogas sal-jum li fiha tiġi mwieġba din il-mistoqsija parlamentari?

L-ONOR.

ROSIANNE CUTAJAR staqsiet lill-

Peress li hemm għadd ta' persuni inkwetati u f'sitwazzjoni inċerta, jista' l-Ministru jgħid f'liema stadju tinsab l-iskema tal-ħwienet tal-Gvern li għandhom operational agreements mal-original tenants?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jwieġeb il-mistoqsija parlamentari 7682 li oriġinarjament saret lill-Ministru għall-Familja, Drittijiet tat-Tfal u Solidarjetà Soċjali u li issa ġiet riferuta lilu u jgħid fejn qegħdin jintefqu l-flus miġbura minn dawk il-kumpaniji li mhumiex iħaddmu l-kwota ta' ħaddiema b'diżabilità (2% mill-ħaddiema jkunu persuna b'diżabilità)?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jwieġeb il-mistoqsija parlamentari 7683, li oriġinarjament saret lill-Ministru għall-Familja, Drittijiet tat-Tfal u Solidarjetà Soċjali u li issa ġiet riferuta lilu u jgħid x'kien il-budget tal-Lino Spiteri Foundation għas-sena 2018?

Kemm-il persuna b'diżabilità nstabilha impjieg matul din is-sena?

L-ONOR.

HERMANN SCHIAVONE staqsa lill-

Jista' l-Ministru jwieġeb il-mistoqsija parlamentari 7784 li oriġinarjament saret lill-Ministeru għall-Enerġija u Immaniġġar tal-Ilma u li issa ġiet riferuta lilu u jgħid jekk hux qed isir jew jekk dan l-aħħar sarx bunkering fil-port ta' Marsaxlokk?

L-ONOR.

SILVIO GRIXTI staqsa lill-

Jista' l-Ministru jgħid x'biħsiebu jagħmel il-Gvern Ċentrali sabiex jiġi eliminat il-periklu kbir li jeżisti fil-preżent fi Triq il-President Anton Buttigieg fiż-Żejtun, peress li ta' spiss qed isiru diversi inċidenti serji f'din it-triq u mhux l-ewwel darba li vetturi li jkunu għaddejjin b'veloċità qawwija minn din it-triq, qed jispiċċaw jitilfu l-kontroll u jidħlu fil-bini ta' din it-triq fejn kien hemm anke okkażżjonijiet li karozzi li jkunu tilfu l-kontroll, baqgħu deħlin b'veloċità kbira fil-parapetti tad-djar, kif ukoll kien hemm xi rapporti fejn nies mexjin minn fuq il-bankina f'din il-bypass, kien għoddhom intlaqtu minn karozzi li jkunu tilfu l-kontroll?

Peress li f'din it-triq kellha ssir service road li taqdi lir-residenti li joqogħdu f'din it-triq u li tissepara r-residenzi f'din it-triq mill-karreġġjati minn fejn jgħaddi t-traffiku u peress li din is-service road hi bżonnjuża wkoll għall-pedestrians sabiex ikunu jistgħu jimxu bla periklu bħalma kien sar fil-bypass ta' Ħal Għaxaq fejn hemm service road imma din għal xi raġuni mhux magħrufa għadha ma saritx fi Triq il-President Anton Buttigieg, jista' l-Ministru jgħid jekk l-Aġenzija Infrastruttura Malta għandhiex pjanijiet sabiex din it-triq titwessa' fejn hu possibbli u ssir service road?

Jista' l-Ministru jgħid xi pjanijiet għandha l-Aġenzija Infrastruttura Malta sabiex tassigura li jiġu maqtugħin darba għal dejjem l-abbużi min-naħa tas-sewwieqa li jsuqu b'mod eċċessiv matul Triq il-President Anton Buttigieg fiż-Żejtun (bħal speed cameras u sleeping policemen /traffic humps) sabiex tiżdied is-sigurtà u jonqos il-periklu f'din it-triq?

L-ONOR.

HERMANN SCHIAVONE staqsa lill-

Ministru għall-Edukazzjoni u Xogħol

B'referenza għat-tweġiba tal-mistoqsija parlamentari 7779, peress li l-Ministru eskluda li tali ċirkwit se jsir fil-ġnien viċin il-Freeport, jista' l-Ministru jgħid hux f'pożizzjoni li jeskludi wkoll Ħal Far, bħala sit għaċ-ċirkwit peress li Ħal Far hu wkoll viċin ħafna tar-residenti ta' Birżebbuġa?

L-ONOR.

ROBERT CUTAJAR staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jikkonferma jekk il-bċejjeċ tal-baħar li hemm sorġuti fuq il-blat viċin l-entratura tal-lukanda Ramla Bay, limiti tal-Mellieħa hux qegħdin hemm bil-permessi tal-Awtoritajiet kompetenti u jekk iva, jista' l-Ministru jindika liema kienu dawn l-awtoritajiet li ħarġu dawn il-permessi?

L-ONOR.

ROBERT CUTAJAR staqsa lill-

Jista' l-Ministru jara li l-istruttura tal-ġebel (lighthouse) li hemm fiż-żona magħrufa bħala l-Aħrax, limiti bejn il-Marfa u l-Armier, fil-Mellieħa ssirilha l-manutenzjoni meħtieġa wara li kienet ġarrbet ħsarat aktar minn sentejn ilu?

L-ONOR.

ROBERT CUTAJAR staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid meta mistenni jibda x-xogħol relatat mat-tqegħid tas-sistema tad-drenaġġ fiż-żona magħrufa bħala x-Xatt ta' Santa Marija fil-Mellieħa?

L-ONOR.

ROBERT CUTAJAR staqsa lill-

Ministru għall-Edukazzjoni u Xogħol

Jista' l-Ministru jgħid meta mistenni jibda x-xogħol fuq l-estensjoni tal-Iskola Primarja tal-Mellieħa?

L-ONOR.

MARIO GALEA staqsa lill-

Jista' l-Ministru jara li l-persuna li d-dettalji dwarha qed jingħataw separatament tieħu l-flus għall-art privata tagħha fi Triq San Duminku, iż-Żejtun, li kien post mibni u li kien ittieħdilha u twaqqa' mill-Gvern fl-1989, biex isir car park pubbliku mingħajr is-sidien ma ngħataw ebda kumpens saħansitra anke wara li rebħu l-kawża u anke l-appell li sar mill-Gvern?

Peress li fit-18 ta' Lulju 2017 il-Qorti tal-Appell preseduta mill-Prim Imħallef Silvio Camilleri, mill-Onor.

Imħallef Tonio Mallia u mill-Onor.

Imħallef Joseph Azzopardi kienet ikkonfermat u obbligat lill-Gvern permess tal-Kummissarju tal-Artijiet biex iħallas il-kumpens ta' €88,616 imma billi sal-lum minkejja li għaddiet aktar minn sena mid-deċiżjoni tal-Qorti tal-Appell dawn l-ispejjeż dovuti lil din l-anzjana għadhom ma tħallsux, jista' jara li tiġi segwita s-sentenza tal-qorti mingħajr aktar dewmien?

L-ONOR.

Ministru għall-Ġustizzja, Kultura u Gvern Lokali

Jista' l-Ministru jikkonferma jekk l-individwu li d-dettalji dwaru qed jingħataw separatament hux qiegħed fuq il-payroll tal-PBS?

Jekk fl-affermattiv, x'inhi l-pożizzjoni li għandu u kemm hu s-salarju tiegħu?